**9/2019. (II.28.) Kgy. sz. határozat**

A Közgyűlés utasítja az Önkormányzat kizárólagos tulajdonában lévő gazdasági társaságok és általa fenntartott intézmények vezetőit arra, hogy kampányidőszakban – vezetői minőségükben eljárva – ne folytassanak olyan tevékenységet és ne tanúsítsanak olyan magatartást, amely pártatlan, politikailag semleges tevékenységüket veszélyeztetné, továbbá párt, vagy egyesület, vagy bármely politikai szereplő érdekében közszereplést kampányidőszakban ne vállaljanak.

A nem kizárólagos önkormányzati tulajdonban lévő gazdasági társaságok vonatkozásában a Közgyűlés javasolja a legfőbb szervnek, hogy fentiekkel azonos tartalmú utasítást adjon a társaság vezetője részére.

**Felelős:** Dr. Puskás Tivadar polgármester

Dr. Károlyi Ákos jegyző

(a végrehajtás előkészítéséért:

Dr. Károlyi Ákos jegyző,

Lakézi Gábor, a Városüzemeltetési Osztály vezetője)

**Határidő:** azonnal